open-index/open-wikipedia-markdown huggingface dataset:
Fan Noli

**Theofan Stilian Noli**, coñecido como **Fan Noli**, nado o 6 de xaneiro de 1882 e finado o 13 de marzo de 1965, foi un escritor, erudito, diplomático, político, historiador, orador, arcebispo metropolitano e fundador da Igrexa Ortodoxa albanesa e da Arquidiocese Ortodoxa Albanesa en América que serviu como primeiro ministro e rexente de Albania en 1924 durante a Revolución de xuño.

Fan Noli é venerado en Albania como un campión da literatura, historia, teoloxía, diplomacia, xornalismo, música, unidade nacional e ecumenismo. Desempeñou un papel importante na consolidación do albanés como lingua nacional de Albania con numerosas traducións de obras mestras da literatura mundial. Tamén escribiu moito en inglés: como estudoso e autor dunha serie de publicacións sobre Skanderbeg, Shakespeare, Beethoven, textos relixiosos e traducións. no Conservatorio de Música de Nova Inglaterra (1938) e, finalmente, o doutoramento da Universidade de Boston (1945). Foi ordenado sacerdote en 1908, establecendo así a Igrexa albanesa e elevando a lingua albanesa ao uso eclesiástico. Residiu brevemente en Albania despois da declaración de independencia de 1912. Despois da primeira guerra mundial, Noli liderou os esforzos diplomáticos para a reunificación de Albania e recibiu o apoio do presidente estadounidense Woodrow Wilson. Máis tarde seguiu unha carreira diplomático-política en Albania, liderando con éxito a candidatura albanesa para ser membro da Sociedade de Nacións.

Unha figura respectada que seguía criticando a corrupción e a inxustiza no goberno albanés, Fan Noli foi invitado a dirixir a Revolución de xuño de 1924. Logo serviu como primeiro ministro ata que o seu goberno revolucionario foi derrocado por Ahmet Zogu. Exiliouse a Italia e instalouse definitivamente nos Estados Unidos na década de 1930, adquirindo a cidadanía estadounidense e aceptando acabar coa súa implicación política. Pasou o resto da súa vida como académico, líder relixioso e escritor.

## Notas
Kosmos 212

**Kosmos 212** ou **Cosmos 212** foi unha misión espacial soviética lanzada sen tripulación o 14 de abril de 1968 mediante un foguete Soiuz 11A511 desde o cosmódromo de Baikonur.

## Características 
Kosmos 212 foi unha Soiuz modelo 7K-OK de tipo pasivo lanzada a órbita sen tripulación para facer diferentes probas en órbita xunto con Kosmos 213 (unha Soiuz 7K-OK de tipo activo). Despois da traxedia da Soiuz 1 a Unión Soviética retomou as probas non tripuladas das naves Soiuz. Despois da proba non tripulada da parella Kosmos 186-Kosmos 188 lanzáronse as Kosmos 212 e 213. A primeira en engalar foi Kosmos 212, seguida un día máis tarde por Kosmos 213. Tras so 47 minutos despois da engalaxe da última, as dúas naves acopláronse con éxito automaticamente e sen problemas, froito das leccións aprendidas das anteriores misións, cheas de incidentes, incluíndo a morte de Vladimir Komarov na Soiuz 1.

A Kosmos 212 regresou a terra de maneira controlada o 19 de abril usando o sistema de de control de aterraxe por primeira vez con éxito, que permite á cápsula Soiuz certo grao de planeo, reducindo a forza G na reentrada atmosférica e mellora a precisión na aterraxe.  A cápsula tomou terra a 20 km ao suroeste da cidade de Maikolna, aínda que foi arrastrada durante cinco quilómetros polos fortes ventos da zona debido a que neste voo o sistema de desacoplamento do paracaídas unha vez en terra estaba desactivado.

## Notas 
## Véxase tamén 
### Outros artigos 
*Soiuz 11A511
*Kosmos 213
Dinastía Qin

A **dinastía Qin** (chinés tradicional e simplificado: 秦朝; *pinyin*: Qín cháo; Wade-Giles: Ch'in2 ch'ao2) foi a primeira das dinastías imperiais chinesas. Recibe o seu nome do seu estado de orixe, o reino de Qin, un feudo da dinastía Zhou. Qin existiu durante uns cincocentos anos até que, no -221, tomou o poder imperial tras conquistar aos seus reinos rivais; o seu dominio duraría até o -206, cando foron derrocados polos Han. A dinastía comezou formalmente cando Ying Zheng, rei de Qin, se declarou a si mesmo emperador, baixo o nome de Shi Huangdi.

Durante os seus primeiros séculos de existencia, Qin foi un reino menor na súa rexión. Porén, a súa forza incrementouse considerablemente polas reformas de Shang Yang no século -IV, durante o período dos Reinos Combatentes. Dende mediados do século -III, os Qin levaron a cabo unha serie de incursións militares que conduciron á destrución da debilitada dinastía Zhou, e logo á conquista dos Sete Reinos Combatentes. Con tan só quince anos de duración e só dous emperadores, foi a máis breve das grandes dinastía chinesas. Con todo, o seu legado militar e administrativo serían asumidos polos Han, que consolidaron o sistema imperial, que perdurou dende o -221 (con interrupcións, evolucións e adaptacións) até a revolución Xinhai do 1912.

Os Qin intentaron crear un estado unificado mediante unha estrutura política centralizada e un grande exército, ámbolos dous sostidos mediante unha economía estable.

Tamén realizaron outras reformas, como a estandarización da moeda, dos pesos e medidas, e da escrita, co obxecto de unificar o estado e promover o comercio. Ademais, os seus exércitos empregaban armamento, tácticas e sistemas de transporte moi avanzados, a pesar das limitacións da súa burocracia.

Cando o primeiro emperador finou no -210, dous dos seus conselleiros favoreceron o ascenso dun herdeiro para intentar influenciar e controlar a administración. Porén, as súas disputas conduciron á morte de ambos, así como á do segundo emperador. As revoltas populares debilitaron aos Qin, que acabarían derrotados polo xeneral Xiang Yu, quen se proclamou rei dos Chu do oeste, e por Liu Bang, quen fundou a dinastía Han. Os confucianos ao servizo dos Han representaron aos Qin coma unha tiranía legalista e monolítica, citando unha purga coñecida como a queima dos libros e o enterramento dos eruditos, que é posta en dúbida polos historiadores contemporáneos.

## Notas
José Vázquez Rodríguez

**José Vázquez Rodríguez**, nado en Calvos de Randín cara a 1904 e finado en Pontevedra o 22 de maio de 1937, foi un polbeiro e político galego.

## Traxectoria 
Polbeiro en Arnois (A Estrada). Co golpe de Estado do 18 de xullo de 1936 foi detido. Xulgado en Pontevedra por rebelión militar o 3 de maio de 1937, foi condenado a morte. Foi executado en Pontevedra, ás 6 horas do 22 de maio de 1937, nos diques de Monte Porreiro - Avda. de Buenos Aires. Abríronlle expediente de responsabilidades políticas en 1940, e foi sancionado cunha multa de 100 pesetas en setembro de 1941.

## Notas 
## Véxase tamén 
### Ligazóns externas 
* A Estrada. Morte
Brasil holandés

**O Brasil holandés** (en holandés: *Nederlands-Brazilië* ), tamén coñecido como **Nova Holanda** (en holandés: *Nieuw-Holland* ), foi unha colonia da República Holandesa na parte nordeste do actual Brasil, controlada entre 1630 e 1654 durante a colonización holandesa das Américas. As principais cidades da colonia foron a capital Mauritsstad (hoxe parte de Recife), Frederikstadt (João Pessoa), Nieuw Amsterdam (Natal), Saint Louis (São Luís), São Cristóvão, Fort Schoonenborch (Fortaleza), Sirinhaém e Olinda.

A partir de 1630, a República Holandesa conquistou case a metade da zona europea asentada do Brasil nese momento, coa súa capital en Recife. A Compañía Holandesa das Indias Occidentais (GWC) estableceu a súa sede en Recife. O gobernador, John Maurice de Nassau, invitou a artistas e científicos á colonia para axudar a promover o Brasil e aumentar a inmigración. Non obstante, a marea virou contra os holandeses cando os portugueses lograron unha importante vitoria na Segunda Batalla de Guararapes en 1649. O 26 de xaneiro de 1654, os holandeses rendíronse e asinaron a capitulación, pero só como un pacto provisional. En maio de 1654, a República Holandesa esixiu que Nova Holanda fose devolta. O 6 de agosto de 1661, Nova Holanda foi cedida formalmente a Portugal mediante o Tratado da Haia.

Aínda que só tivo unha importancia transitoria para os holandeses, este período tivo unha importancia considerable na historia do Brasil. Este período tamén precipitou un declive na industria do azucre do Brasil, xa que o conflito entre holandeses e portugueses interrompeu a produción de azucre brasileira, no medio da crecente competencia das plantacións británicas, francesas e holandesas no Caribe.

## Notas
Francisco Charlín

**Francisco Charlín Oróns**, nado en Laxe cara a 1977, é un mariñeiro e político galego, alcalde de Laxe polo PPdeG.

## Traxectoria 
Mariñeiro de profesión, está embarcado nun barco pequeno (3 tripulantes), cando pasou a integrar as listas do Partido Popular en Laxe aos comicios municipais, se ben non foi elixido, e a súa formación quedou fóra do goberno. Porén, foi gabeando na estrutura do Partido Popular local e nas eleccións municipais de 2019 foi no posto número 2, por detrás de quen ao cabo sería escollido alcalde, José Luis Pérez Añón, o primeiro dos conservadores en dúas décadas. Ao tempo, Charlín tamén se convertía en vicepatrón maior da confraría de pescadores de Laxe (2015).

No goberno do PPdeG, Charlín foi nomeado primeiro tenente de alcalde. Debido á enfermidade do alcalde Añón, Charlín termou da vara de mando municipal xa por primeira vez en 2022 durante dous meses, e logo ocasionalmente en 2023 e 2024. O PP revalidou a maioría absoluta nas eleccións municipais de 2023, de novo con Charlín de segundo. 

A retirada de Añón polos seus problemas cardíacos en febreiro de 2024 levouno a sentar na cadeira de alcalde xa de maneira definitiva.

## Vida persoal 
Está casado e ten proxenie.

## Notas
The American Mathematical Monthly

***The American Mathematical Monthly*** é unha revista de matemáticas fundado por Benjamin Finkel en 1894. É publicado dez veces por ano por Taylor & Francis para a Mathematical Association of America.

## Características
***The American Mathematical Monthly*** é unha revista matemática para unha audiencia ampla de matemáticos, desde estudantes universitarios a profesionais investigadores. Os artigos son escollidos en base que o seu  interese sexa xenérico e de calidade na exposición e no contido. The *American Mathematical Monthly* é a revista de matemáticas máis amplamente lida no mundo, segundo rexistros en JSTOR.

As táboas de contidos con resumos dos artigos desde 1997–2010 están dispoñíbeis en liña.

O MAA outorga anualmente o premio Lester R. Ford  a "autores de artigos de exposición excelente" que foron publicados na propia revista.

## Editores 
* 1894–1902: Benjamin Franklin Finkel, John Marvin Colaw
* 1903: Benjamin Franklin Finkel, Leonard Eugene Dickson
* 1904: Benjamin Franklin Finkel, Leonard Eugene Dickson, Saul Epsteen
* 1905–1906: Benjamin Franklin Finkel, Leonard Eugene Dickson, Oliver Edmunds Glenn
* 1907–1908: Benjamin Franklin Finkel, Herbert Ellsworth Slaught
* 1909–1912: Benjamin Franklin Finkel, Herbert Ellsworth Slaught, George Abram Miller
* 1913: Herbert Ellsworth Slaught
* 1914–1915: Board of editors: C.H. Ashton, R.P. Baker, W.C. Brenke, W.H. Bussey, W.DeW. Cairns, Florian Cajori, R.D. Carmichael, D.R. Curtiss, I.M. DeLong, B.F. Finkel, E.R. Hedrick, L.C. Karpinski, G.A. Miller, W.H. Roever, H.E. Slaught
* 1916–1917: Herbert Ellsworth Slaught
* 1918: Robert Daniel Carmichael
* 1919–1921: Raymond Clare Archibald
* 1922: Albert Arnold Bennett
* 1923–1926: Walter Burton Ford
* 1927–1931: William Henry Bussey
* 1932–1936: Walter Buckingham Carver
* 1937–1941: Elton James Moulton
* 1942–1946: Lester Randolph Ford
* 1947–1951: Carroll Vincent Newsom
* 1952–1956: Carl Barnett Allendoerfer
* 1957–1961: Ralph Duncan James
* 1962–1966: Frederick Arthur Ficken
* 1967–1968: Robert Abraham Rosenbaum
* 1969–1973: Harley Flanders
* 1974–1976: Alex Rosenberg
* 1977–1978: Alex Rosenberg e Ralph Philip Boas Jr.
* 1978–1981: Ralph Philip Boas, Jr.
* 1982–1986: Paul Richard Halmos
* 1987–1991: Herbert S. Wilf
* 1992–1996: John H. Ewing
* 1997–2001: Roger A. Horn
* 2002–2006: Bruce Palka
* 2007–2011: Daniel J. Velleman
* 2012–2016: Scott T. Chapman
* 2017–2021: Susan Colley
* 2022–actual: Della Dumbaugh

## Notas 
## Véxase tamén 
### Outros artigos
**Mathematics Magazine*
**Notices of the American Mathematical Society*

### Ligazóns externas 
* *American Mathematical Monthly *
* Arquivo de táboas de contidos con resumos de artigo 
* Mathematical Association of America
* *American Mathematical Monthly* en JSTOR
* *The American mathematical monthly*, hathitrust
Ernst G. Straus

**Ernst Gabor Straus**, nado en Múnic o 25 de febreiro de 1922 e finado nos Ánxeles o 12 de xullo de 1983, foi un matemático alemán - estadounidense.

## Traxectoria
Publicou as súas obras en coautoría con Albert Einstein e Paul Erdős, así como con Richard Bellman, Béla Bollobás, Sarvadaman Chowla, Ronald Graham, László Lovász, Carl Pomerance e Olga Taussky- Todd . É debido á súa colaboración con Strauss que Einstein ten o número 2 de Erdős.

Xunta ao Paul Erdős ten a famosa conxectura de Erdős-Straus que indica que toda fracción 4/n pode ser escrita con 3 fraccións unitarias ou menos.

Era o máis novo de cinco fillos do avogado Elias Straus e da doutora e feminista Rahel Straus. Despois da morte prematura do seu pai, a familia fuxiu de Alemaña en 1933, dirixíndose a Palestina, estudando na Universidade Hebrea de Xerusalén. Doutorouse na Universidade de Columbia en Nova York en 1950, baixo a supervisión de Francis Joseph Murray e Albert Einstein. Dous anos máis tarde foi o asistente de Einstein no Instituto de Estudos Avanzados de Princeton,  e despois foi profesor na Universidade de California dos Ánxeles.

## Notas 
## Véxase tamén
### Bibliografía 
* David Cantor, Basil Gordon, Alfred Hales, Murray Schacher (1985). *Biography - Ernst G.* *Straus 1922–1983.* En: *Pacific Journal of Mathematics* **118** (2): i–xx (Sonderausgabe im Gedenken an Ernst G. Straus) .

### Ligazóns externas 
* 
*
A Derrasa, San Xoán de Moreiras, O Pereiro de Aguiar

**A Derrasa** é un lugar da parroquia de San Xoán de Moreiras no concello ourensán do Pereiro de Aguiar, na comarca de Ourense. Segundo o IGE, en 2023 tiña 249 habitantes (125 homes e 124 mulleres).

## Lugares e parroquias
### Lugares de San Xoán de Moreiras
### Parroquias do Pereiro do Aguiar
## Notas 
## Véxase tamén 
### Outros artigos 
* Lugares do Pereiro de Aguiar
Tempada 1932/33 do Deportivo da Coruña

Durante a **tempada 1932/33** o **Deportivo da Coruña** competiu na Segunda División e no Campionato de Galicia, acadando un quinto e un primeiro posto respectivamente.

## Persoal 
### Corpo técnico 
### Xogadores 
## Clasificacións 
### Campionato de Galicia 
### Segunda División 
## Partidos 
### Pretempada e amigables 
### Campionato de Galicia 
### Segunda División 
### Copa da República 
## Notas
Lenda da Campá de Huesca

[miniatura|250px|*[A campá de Huesca (José Casado del Alisal)|A campá de Huesca* de José Casado del Alisal.]]
A lenda da **Campá de Huesca** naceu no contexto do problema sucesorio que suscitaba o Testamento de Afonso I de Aragón (1131) e conta que o rei Ramiro II de Aragón decapitou 15 nobres que se opuxeron á súa vontade. A lenda forma parte da cultura popular de Aragón, especialmente na cidade de Huesca.

## A lenda 
Despois da morte en 1134 do rei Afonso I de Aragón na batalla de Fraga, o seu irmán Ramiro II de Aragón "o Monxe", bispo de Roda de Isábena, herdou o Reino de Aragón. Aragón sufriu entón varios problemas internos e externos.

Segundo explica a *Crónica de San Xoán de la Peña* (século XIV), estando o rei Ramiro II de Aragón preocupado pola desobediencia dos nobres, enviou un mensaxeiro ao seu antigo mestre, o abade do mosteiro occitano de Saint-Pons-de-Thomières, pedíndolle consello. Este levou o mensaxeiro á horta e cortou unhas cantas coles (nalgunhas versións posteriores fálase de rosas), aquelas que máis sobresaían. A continuación ordenou ao mensaxeiro repetirlle ao rei o xesto que vira. Informado o rei do consello, mandou chamar aos principais nobres para que fosen a Huesca coa excusa de querer facer unha campá que se sentise por todo o reino. Unha vez alí, mandou cortarlle a testa a todos os nobres culpables, sufocando así a revolta.

A versión popular desenvolveu aínda máis a historia: o rei convocou cortes e mandou chamar todos os nobres para que visen unha campá que se sentiría por todo o reino. Aos nobres sublevados chamounos a entrar nunha sala e fíxoos decapitar a medida que ían entrando. Unha vez mortos, colocounos en círculo, e ao bispo de Huesca, o máis rebelde, colocouno no centro. Finalmente mandou entrar ao resto de nobres para escarmentalos. Efectivamente, a "campá de Huesca" sentiuse por todo o reino.

A lista dos nobres sublevados sería a seguinte: Lope Ferrench de Luna, Ruy Ximenez de Luna, Pero I Martínez de Luna, Ferrando de Luna, Gómez de Luna, Ferriz I de Liçana, Pero de Vergua, Gil I d'Atrosillo, Pero Cornel I, García de Vidaure, García de Penya, Ramón de Foces, Pero de Luesia, Miguel Açlor e Sanxo de Fontova.

## Notas 
## Véxase tamén 
### Bibliografía 
* Jerónimo Zurita: *Anales de la Corona de Aragón* **1562-1580** 
*  
### Ligazóns externas 
* ArteHistoria: La leyenda de la Campana de Huesca
Lista de deputados da XII Lexislatura do Parlamento de Galicia

A continuación amósase a **lista de deputados da XII Lexislatura do Parlamento de Galicia**, o conxunto de cargos electos que constitúen o Parlamento de Galicia logo dos resultados das eleccións ao Parlamento de Galicia de 2024.

## Deputados elixidos 
## Notas 
## Véxase tamén 
### Outros artigos 
* Eleccións ao Parlamento de Galicia de 2024
A campá de Huesca (José Casado del Alisal)

***A campá de Huesca*** ou ***A lenda do rei monxe*** é un óleo sobre lenzo pintado por José Casado del Alisal no ano 1880. O cadro recrea o intre final da lenda da Campá de Huesca, cando o rei Ramiro II de Aragón amosou aos nobres do seu reino as testas cortadas e dispostas en forma de campá dos nobres que desafiaran a súa autoridade.

José Casado del Alisal obtivo unha mención honorífica con esta obra na Exposición Nacional de Belas Artes de España de 1881, séndolle concedida ademais a gran cruz da Orde de Isabel a Católica, aínda que xa era comendador de número da Orde de Carlos III. E un ano despois, en 1882, o lenzo foi adquirido polo Estado español pola cantidade de 35.000 pesetas.

O lenzo pertence á colección do Museo do Prado, aínda que se atopa depositado e exponse no Concello de Huesca dende o ano 1950.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Francisco Vilaboa Buela

**Francisco Vilaboa Buela**, nado en Arca (A Estrada) o 8 de decembro de 1903, foi un mecánico e político galego.

## Traxectoria 
Chofer e mécanico do Carballal. Afiliado a Izquierda Republicana. Co golpe de Estado do 18 de xullo de 1936 foi detido. Xulgado en Pontevedra por rebelión militar o 3 de maio de 1937, foi condenado a 30 anos de reclusión. Posteriormente conmutáronlle a pena a 3 anos de prisión menor. Estivo preso na illa de San Simón e foi trasladado ao Forte de San Cristovo en outubro de 1937. Participou na fuga da prisión o 22 de maio de 1938, sendo capturado e reingresando ao día seguinte. Saíu en prisión atenuada o 26  de novembro de 1940. Abríronlle expediente de responsabilidades políticas en 1940. Volveu traballar como chofer de ómnibus; en 1957 sufriu un accidente na Fosagrada.

## Notas 
## Véxase tamén 
### Ligazóns externas 
* A Estrada. Prisión
Kosmos 238

**Kosmos 238** ou **Cosmos 238** foi unha misión espacial soviética lanzada sen tripulación o 28 de agosto de 1968 mediante un foguete Soiuz 11A511 desde o cosmódromo de Baikonur.

## Características 
Kosmos 238 foi unha Soiuz modelo 7K-OK lanzada a órbita sen tripulación para facer diferentes probas. Despois do éxito dos voos e acoplamento das parellas Kosmos 186-Kosmos 188 e Kosmos 212-Kosmos 213, decidiuse lanzar unha última nave en solitario sen tripulación para facer probas adicionais antes de retomar os voos tripulados. Durante os catro días de voo aparentemente non xurdíu ningún problema. A Kosmos 238 regresou a terra o 1 de setembro. Tras a revisión dos cinco voos de proba non tripulados por parte dunha comisión, considerouse que a nave Soiuz xa era segura para o voo tripulado.

## Notas 
## Véxase tamén 
### Outros artigos 
*Soiuz 11A511
Dinastía Sui

A **dinastía Sui** (chinés tradicional e simplificado: 隋朝; *pinyin*: Suí cháo; Wade-Giles: Sui2 ch'ao2) foi unha breve dinastía chinesa que gobernou entre o 581 e o 618. A reunificación da China durante este período finalizou a era das dinastías meridionais e septentrionais, acabando coa división política que comezara coa guerra dos oito príncipes. Os Sui intentaron reconstruír o país, reimplantando e reformando as institucións imperiais, establecendo a base da futura dinastía Tang.

## Notas
Alicún

**Alicún** é un concello español da provincia de Almería (Andalucía). Atópase a unha altitude de 421 metros sobre o nivel do mar e a 31 km da capital de provincia, Almería.

## Demografía 
En 2023 a poboación ascendía a 221 habitantes.

## Notas 
## Véxase tamén 
### Outros artigos 
*Lista de concellos de Almería
Zetak

**Zetak** é un grupo vasco de música pop-electrónica fundado por Pello Reparaz o 18 de novembro de 2019. De feito, creou este grupo musical tras a disolución do grupo de música Vendetta (2007-2018).

No verán de 2022 acadou un grande éxito en Donostia e Bilbao. Durante a Donostia Week, 13&nbsp;500 persoas déronse cita na praza Tomas Alba de Sagues. Durante a Aste Nagusia de Bilbao actuaron no Arenatza. En Cataluña, Zetak é coñecido por colaborar con artistas como Oques Grasses e Suu, así como por versionar unha canción de Blaumut. O 31 de xaneiro de 2024 sacou o tema en éuscaro e galego "Anguleele", nunha colaboración co grupo galego Fillas de Cassandra para o seu terceiro álbum *AAZTIYEN*.

## Membros 
* Pello Reparaz, cantante.
* Leire Colmo, percusión.
* Iban Larreburu, batería.
* Gorka Pastor, sintetizador.

## Discografía 
### Álbums 
**ZETAK* (2019)
**ZEINEN EDERRA IZANGO DEN* (2020)
*"Zoriontasuna" (2022)
*"Pa amb Oli I Sal" (2023)

## Notas 
## Véxase tamén 
### Ligazóns externas 
*Páxina oficial de Zetak

### Outros artigos 
*Vendetta
Tempada 1933/34 do Deportivo da Coruña

Durante a **tempada 1933/34** o **Deportivo da Coruña** competiu na Segunda División e no Campionato de Galicia, acadando un sétimo e un segundo posto respectivamente.

## Persoal 
### Corpo técnico 
### Xogadores 
## Clasificacións 
### Campionato de Galicia 
### Segunda División 
## Partidos 
### Pretempada e amigables 
### Campionato de Galicia 
### Segunda División 
### Copa da República 
## Notas
Caborana, Ayer

**Caborana** é unha parroquia do concello asturiano de Ayer. Ten unha superficie de 3,69 km², nos que se repartían 1&nbsp;144 habitantes en 2019.

## Xeografía 
### Localidades 
## Notas
José María Rioboo

**José María Rioboo Almanzor**, adoito grafado **Riobóo**, nado en Ksar el Kebir (daquela no Protectorado Español de Marrocos) o 14 de novembro de 1948, e finado en Santiago de Compostela o 22 de febreiro de 2024, foi un profesor universitario e político galego.

## Traxectoria 
Estudou economía na Universidade de Santiago de Compostela. Nela doutorouse en 1978 coa tese *Estimación empírico bayesiana en un modelo econométrico de regresión lineal y su aplicación al estudio de la población en Galicia (1961-75)*. Quedou a traballar na propia universidade, onde chegou a catedrático de Economía Aplicada. Como docente e investigador traballou sobre todo na estatística aplicada aos estudos económicos. 

Politicamente pertenceu ao CDS e encabezou a candidatura centrista nas eleccións xerais de 1986 pola circunscrición da Coruña, onde foi escollido deputado. No Congreso foi o voceiro centrista nas comisións de Economía, Facenda e Orzamentos nas listas do CDS.

## Notas 
## Véxase tamén 
### Bibliografía 
* 
### Outros artigos 
* Lista de deputados galegos no Congreso desde a Transición
### Ligazóns externas 
* Ficha no Congreso dos Deputados
Rag

**Rag**, **rags**, **RAG** ou **The Rag** poden referirse a:

## Xornalismo e escritura 
* "*rag*" en lingua inglesa é un pano vello ou roupa desfarrapada, e "*Rag paper*" é papel de algodón.
* *Rag* (xornal), en lingua inglesa, xornal sensacionalista; tamén *The Rag*, foi un xornal clandestino en Austin, Texas, 1966–1977
* *Rag* (tipografía), o bordo irregular dun bloque de texto

## Arte e entretemento 
### Película 
* *Rags* (filme de 1915), película muda
* *Rags* (filme de 2012), unha modernización do conto de fadas da *Cincenta.*

### Música 
* Rag, unha peza de música ragtime
* *Rags* (musical), un musical de Broadway de 1986
* "Rag and Bone" é unha canción da banda estadounidense de *garage rock* The White Stripes

### Outros usos en artes e entretemento 
* *Rags* (novela), unha novela de 2001 de *Doutor Who*
* Rags, un personaxe de can no programa de televisión *Spin City*

## Empresas e organizacións 
* RAG -  Real Academia Galega
* RAG AG, unha corporación alemá de minería de carbón
* RAG Austria AG, un operador de almacenamento de gas en Austria
* RAGS International, máis tarde Messiah Foundation International, unha organización espiritual
* Rag (sociedade estudantil), un grupo benéfico de recadación de fondos dirixido por estudantes

## Lugares 
* Rag Island, illa Rag, nas illas Seal, Australia
* Rag River, río Rag, no condado de Cavan, Irlanda
* Rags Brook, un afluente do río Lea en Inglaterra

## Ciencia e tecnoloxía 
### Intelixencia artificial 
* RAG, de "Retrieval Augmented Generation", unha técnica que combina a recuperación de información en tempo real coa xeración de texto para producir respostas máis precisas e relevantes.

### Tránsito 
* Clasificación RAG (do inglés Red/Amber/Green: Vermello, Ámbar, Verde), un sistema de clasificación de semáforos

### Xenética 
* Xenes activadores da recombinación, que codifican os encimas RAG-1 e RAG-2
Kosmos 496

**Kosmos 496** ou **Cosmos 496** foi unha misión espacial soviética lanzada sen tripulación o 26 de xuño de 1972 mediante un foguete Soiuz 11A511 desde o cosmódromo de Baikonur.

## Características 
Kosmos 496 foi unha Soiuz modelo 7K-T lanzada a órbita sen tripulación para facer diferentes probas despois da traxedia da Soiuz 11, na que faleceron tres cosmonautas. A investigación do accidente deu como resultado a proposta dunha serie de melloras implementadas na Kosmos 496, como a redución de masa eliminando os paneis solares debido á imposición de que os cosmonautas en adiante usaran traxes de presión durante a engalaxe e a aterraxe para evitar repetirse o accidente da Soiz 11. A necesidade do uso dos traxes ademais reduciría a tripulación de tres a dous nas naves Soiuz por cuestións de espazo e masa. Como resultado, a Soiuz 7K-T, deseñada para acoplarse a estacións espaciais e pasando polo tanto un tempo limitado no espazo sendo autónoma, funcionaría so con baterías. A misión da Kosmos 496 ademais duraría seis días en lugar dos tres normais con tripulación. A nave regresou a terra o 1 de xullo de 1972 tras cumprir os seus obxectivos.

## Notas 
## Véxase tamén 
### Outros artigos 
*Soiuz 11A511
Jorge Saavedra

O nome **Jorge Saavedra** pode referirse a:

***Jorge Saavedra Mancebo**, director de cinema e televisión galego.
***Jorge Saavedra Miranda**, modelo e empresario galego.
El Faro Marítimo

***El Faro Marítimo*** foi un periódico que se editou en Ferrol en 1851.

## Historia e características 
Subtitulado *Periódico Semanal de Marina, Comercio, Artes y Literatura*, apareceu o 6 de setembro de 1851. Periódico semanal, aparecía os sábados. Prestaba atención ás viaxes e descubrimentos realizados pola Armada española. Entre os seus colaboradores figuraron Alberto Camino Sigüert e Justo Gayoso López, que asinaba co pseudónimo **Sisto Ojugao**.
## Notas 
## Véxase tamén 
### Bibliografía 
* Periodismo y publicaciones ferrolanas en la armada. Presencia militar en la historia de la prensa ferrolana
Panait Istrati

**Panait Istrati** ou **Panaït Istrati**, nado o 10 de agosto do 1884 e finado o 16 de abril do 1935, foi un escritor romanés de clase traballadora, alcumado "o Maxim Gorki dos balcáns". Está considerado o primeiro autor romanés en retratar a homosexualidade nos seus traballos.

## Traxectoria 
### Primeiros anos 
Istrati naceu en Brăila no 1884, fillo da lavandeira Joita Istrate e do comerciante de tabaco grego Georgios Valsamis, orixinario da vila de Faraklata (Cefalonia). Estudou a primaria durante seis anos en Baldovinești, e logo traballou coma aprendiz nunha taberna, coma pasteleiro e coma vendedor ambulante.

Comezou a escribir contra o 1906, enviando textos aos xornais socialistas do país. O seu primeiro artigo, *Hotel Regina*, foi publicado na *Romnânia Muncitoare*. Estas viaxes víronse afectadas por dous matrimonios infelices, un breve regreso a Romanía no 1915 (durante o que sobreviviu coma granxeiro), e longos períodos de vagabundaxe.

### Relación co comunismo 
Istrati compartiu os ideais esquerdistas de Rolland e, coma o seu mentor, tiña as súas esperanzas postas na visión bolxevique. O propio Istrati foi vítima de múltiples ataques.

Illado e desprotexido, Panait Istrati faleceu nun sanatorio de Bucarest no 1935. Foi soterrado no cemiterio de Bellu.

## Traducións 
* *Kyra Kyralina* (2022). Tradución directa do francés de Celia Recarey Rendo. Irmás Cartoné.

## Notas 
## Véxase tamén 
### Ligazóns externas 
* Obras de Panait Istrati (en inglés)
Aleixo de Abreu

**Aleixo de Abreu**, nado en Alcáçovas en 1568 e finado en Lisboa en 1630, foi un médico e patólogo tropical portugués.

## Traxectoria 
Licenciouse en medicina pola Universidade de Coímbra. Debido ao seu notable traballo como médico, foi enviado a Angola, xunto con Afonso Furtado de Mendonça, para estudar as enfermidades, que se crían endóxenas a aquela terra, que parecían estar afectando aos mariñeiros portugueses.

Tras 9 anos en Angola, Aleixo de Abreu converteuse nun recoñecido experto no campo das enfermidades africanas. Escribiu amplos estudos sobre escorbuto, coñecido naquel momento en Portugal como "o mal de Angola", que máis tarde foi incluída no seu Tratado das Sete Enfermidades, publicada posteriormente en 1623. Máis tarde pasou a ser médico na corte do rei Filipe IV.

## Notas
Acción Gallega (1916)

***Acción Gallega*** foi un periódico editado na Habana en 1916.

## Historia e características 
Subtitulado *Periódico del patriotismo regional*, apareceu en febreiro de 1916. Periódico trimensual. Prensa política de ideoloxía liberal e galeguista. Entre os seus colaboradores figurou Javier Montero Mejuto. No número correspondente ao 10 de marzo de 1916 apareceu o artigo "Rascabucheo de allá" asinado por Cachafeiro. O número 18 apareceu o 18 de xullo de 1916.

## Notas 
## Véxase tamén 
### Bibliografía 
* 

### Ligazóns externas 
* Ficha no catálogo da Hemeroteca da RAG
Cóbdar

**Cóbdar** é un concello español da provincia de Almería (Andalucía). Atópase a unha altitude de 605 metros sobre o nivel do mar e a 76 km da capital de provincia, Almería.

## Demografía 
En 2023 a poboación ascendía a 202 habitantes.

## Notas 
## Véxase tamén 
### Outros artigos 
*Lista de concellos de Almería
José Luis Santamarina Ferro

**José Luis Sanatamarina Ferro**, nado en Verín en 1951, é un político galego do PSdeG-PSOE.

## Traxectoria 
Empregado de banca, en 2002 comezou a traballar nunha sucursal da Mezquita. Nas eleccións municipais de 2007 encabezou a candidatura do PSdeG-PSOE na Mezquita e foi elixido alcalde grazas a un pacto de goberno co BNG. Nas municipais de 2011 encabezou de novo a candidatura socialista e perdeu a alcaldía tras pasar a se-la terceira forza política, 2 votos por detrás do BNG. Desta forma, apoiou o candidato nacionalista Rafael Pérez Vázquez na investidura, o cal saíu elixido alcalde ó contar cos votos dos socialistas e do único concelleiro do PPdeG, impedindo que o independente Francisco Montesinos lograse a alcaldía, pasando a gobernar as tres forzas en coalición. En agosto dese mesmo ano presentou a súa renuncia como concelleiro, tras xubilarse e volver residir en Verín.

## Notas
## Véxase tamén 
### Outros artigos 
*Eleccións municipais na Mezquita
Xunta de Galicia de 2024

Tras as eleccións de febreiro de 2024, Alfonso Rueda, malia perder dous deputados, conseguiu revalidar a maioría que conseguira Núñez Feijóo en 2020. Grazas a isto seguirá sendo presidente da Xunta até o ano 2028.

Case dous meses despois das eleccións, o Parlamento celebrou a posposta sesión de investidura do presidente da Xunta o 11 de abril, sendo elixido Alfonso Rueda con corenta votos a favor, unha abstención. O día 13 de abril celebrouse a toma de posesión nos xardíns de Bonaval coa asistencia de diferentes autoridades e expresidentes da Xunta. Ao día seguinte fíxose público o novo consello de goberno.

O novo gabinete do presidente Rueda, se ben mantén boa parte da estrutura e conselleiros anteriores, cabe salientar a supresión das vicepresidencias, a modificación de varias das consellarías e as súas atribucións, a recuperación da consellaría de Cultura e a saída de Ethel Vázquez, Comesaña e Elena Rivo.

O día 4 de xuño de 2025 o conselleiro do Mar, Alfonso Villares, que ocupaba a carteira desde xuño de 2023, dimitiu por mor dunha denuncia por agresión sexual. Marta Villaverde, até entón directora xeral de Desenvolvemento Pesqueiro, foi nomeada no mesmo día como nova conselleira do ramo polo presidente da Xunta. Velaquí a nova composición do goberno.

## Notas
Lista de deputados da XI Lexislatura do Parlamento de Galicia

A continuación amósase a **lista de deputados da XI Lexislatura do Parlamento de Galicia**, o conxunto de cargos electos que constitúen o Parlamento de Galicia logo dos resultados das eleccións ao Parlamento de Galicia de 2020.

## Deputados elixidos 
## Notas 
## Véxase tamén 
### Outros artigos 
* Eleccións ao Parlamento de Galicia de 2020
Colleen McCullough

**Colleen Margaretta McCullough**, nada o 1 de xuño de 1937 e finada o 29 de xaneiro de 2015, cuxo apelido de casada é **Robinson**, anteriormente **Ion-Robinson**, foi unha autora australiana coñecida polas súas novelas, sendo as máis coñecidas *The Thorn Birds* e *The Ladies of Missalonghi*.

## Bibliografía 
### Novelas selectas 
* *Tim* (1974)
* *The Thorn Birds* (1977)
* *An Indecent Obsession* (1981)
* *A Creed for the Third Millennium* (1985)
* *The Ladies of Missalonghi* (1987)
* *The Song of Troy* (1998)
* ''Morgan's Run* (2000)
* *The Independence of Miss Mary Bennet* (2008)

### Memorias 
* *Life Without the Boring Bits* (2011)

## Notas 
## Véxase tamén 
### Bibliografía 
* Mary Jean DeMarr: *Colleen McCullough: A Critical Companion''. Greenwood Publishing Group 1996;
XII Lexislatura do Parlamento de Galicia

miniatura|250px|Composición do Parlamento de Galicia.
A **XII Lexislatura do Parlamento de Galicia** é a lexislatura que xurdiu das eleccións do 18 de febreiro de 2024 e comezou o 18 de marzo de 2024.

## Grupos parlamentarios 
O regulamento do Parlamento de Galicia prevé que os deputados dunha mesma candidatura teñan dereito a constituír un grupo parlamentario, sempre que teña como mínimo 5 deputados. Os deputados pertencentes a un mesmo partido non poden formar grupos parlamentarios separados, agás a excepción prevista no artigo 26.3 do regulamento. Os deputados que non pertenzan nin se asocien a ningún grupo están incluídos no grupo mixto da presente sesión parlamentaria. Cando o número de membros dun grupo se reduza a un número inferior á metade do mínimo necesario para a súa constitución, disólvese e os seus membros únense ao grupo mixto.

## Notas 
## Véxase tamén 
### Outros artigos 
* Presidente do Parlamento de Galicia
* Eleccións ao Parlamento de Galicia de 2024
### Ligazóns externas 
* Páxina web do Parlamento de Galicia
Distrito dos Lagos

O **Distrito dos lagos**, tamén coñecido como *os Lagos* ou *Lakeland*, é unha rexión montañosa e parque nacional en Cumbria , Noroeste de Inglaterra. É famoso pola súa paisaxe, incluíndo os seus lagos, a costa e as **montañas de Cumbria** e polas súas asociacións literarias con Beatrix Potter, John Ruskin e os Lake Poets.

As montañas de Cumbria, ou páramos, inclúen as máis altas de Inglaterra: Scafell Pike (978 m.), Helvellyn (950 m.) e Skiddaw (931 m.). A rexión tamén contén dezaseis lagos principais. Inclúen Windermere, que cunha lonxitude de 18 km. e unha área de 14,73 km² é o lago máis longo e maior de Inglaterra, e Wast Water, que con 79 m. é o lago máis profundo de Inglaterra.

O Parque Nacional do Distrito dos Lagos creouse en 1951 e abrangue unha área de 2362 km², a maior parte da rexión. Foi designado como Patrimonio da Humanidade da UNESCO en 2017.

## Parque Nacional 
thumb|200px|dereita|Parque Nacional de Lake District (mostrado como o número 2) nun mapa de parques nacionais de Inglaterra e Gales.

O **Parque Nacional do Distrito dos Lagos** inclúe todo o distrito central dos Lagos, aínda que a cidade de Kendal, algunhas zonas costeiras e as penínsulas de Cartmel e Furness están fóra dos límites do parque. A zona designouse como parque nacional o 9 de maio de 1951, un mes despois do Peak District, o primeiro parque nacional do Reino Unido. Mantivo os seus límites orixinais ata 2016, cando se estendeu nun 3% cara ao oeste, en dirección ao Parque Nacional de Yorkshire Dales, para incorporar áreas de terra de alto valor paisaxístico ao redor do Val de Lune. 

O parque nacional recibiu 18,14 millóns de visitantes turísticos en 2022. Isto equivale a 29,15& millóns de días turísticos, contando visitas de máis de tres horas. É o maior dos trece parques nacionais en Inglaterra e Gales e o segundo máis grande do Reino Unido despois do Parque Nacional de Cairngorms. O seu obxectivo é protexer a paisaxe restrinxindo os cambios non desexados por parte da industria ou comercio. A área do parque nacional, coa excepción da extensión de 2016, designouse como Patrimonio da Humanidade en 2017 como paisaxe cultural. Este foi o cuarto intento de enumerar o parque, despois de que dous intentos na década de 1980 e un en 2012 fracasaran.

O parque está gobernado pola Lake District National Park Authority, que ten a súa sede nas oficinas de Kendal. Dirixe un centro de visitantes en Windermere nunha antiga casa de campo chamada Brockhole, Coniston Boating Centre, e centros de información. A autoridade do parque ten 20 membros: seis nomeados polo Westmorland and Furness Council, catro polo Cumberland Council e dez polo Secretario de Estado de Medio Ambiente, Alimentación e Asuntos Rurais..

## Notas
;Referencias

## Véxase tamén 
### Ligazóns externas 
* Visit Lake District - Official destination visitor website
* Lake District National Park - Official National Park website
Kyra Kyralina

[alt=Retrato fotográfico do autor, Panait Istrati|miniatura|Retrato [Fotografía|fotográfico do autor, Panait Istrati]]
***Kyra Kyralina*** ou ***Chira Chiralina*** é unha novela do autor romanés Panait Istrati publicada no 1923. Foi publicada en galego por Irmás Cartoné.

## Publicación 
*Kyra Kyralina* foi escrita en francés, e traducida á lingua romanesa no 1924, nunha versión anónima. Con ela, Istrati comezou o seu ciclo de *Adrien Zograffi*.

Trátase da primeira obra dun autor romanés en representar a homosexualidade, polo que Istrati chegou a ser tildado de "poeta miserento de cús desflorados".

## Adaptacións 
A novela foi adaptada ao cinema no 2014, nun filme romanés homónimo dirixido por Dan Pita.

## Traducións 
* *Kyra Kyralina* (2022). Tradución directa do francés de Celia Recarey Rendo. Irmás Cartoné.

## Notas 
## Véxase tamén 
### Ligazóns externas 
* *Kyra Kyralina* (Consorcio Editorial Galego)
Koovee

O **Koovee** é un club polideportivo da cidade de Tampere, Finlandia. O club foi fundado en 1929.

## Historia 
O Koovee fundouse o 24 de outubro de 1929, e nunha semana xa contaba con 150 persoas asociadas, cunha importante presenza feminina para a época cun 40 mulleres socias. Os primeiros éxitos do novo club non tardaron en chegar, e dúas semanas despois da súa fundación o loitador Matti Nurmi gañou os torneos de loita libre en Jämsä. 

En 1935 o Koovee era o segundo club máis grande da cidade de Tampere con 964 e membros, só superado polo Tampereen Pyrintö, que conntaba con 1&nbsp;035.

## Seccións 
* Balonmán
* Bandy
* Disc golf
* Esports
* Floorball
* Hóckey liña
* Hóckey sobre xeo
* Lacrosse
* Loita
* Natación
* Orientación
* Patinaxe artística sobre xeo
* Petanca

## Notas 
## Véxase tamén 
### Ligazóns externas 
* Sitio web do club
Contraexemplo

En lóxica, especialmente na súa aplicación nas matemáticas e na filosofía, un **contraexemplo** é unha excepción a unha regra xeral proposta, é dicir, un caso específico da falsidade dunha cuantificación universal ("para todos").

Por exemplo, considere a proposición "todos os escritores dominan a expresión oral". Como esta proposición di que unha determinada propiedade (expresión oral) é válida para todos os escritores, con atopar un só escritor que non domine a expresión oral probará a súa falsidade. Neste caso, un escritor mudo é un contraexemplo de "todos os escritores dominan a expresión oral".

O número 2 é o único contraexemplo da proposición "todos os números primos son números impares ". Algunhas proposicións pódense negar cun número maior de contraexemplos, incluíndo un número infinito de contraexemplos. Por exemplo: "Todos os números impares son primos" ten infinitos contraexemplos: todos os impares múltiplos de 3, 5, 7, etc.

## En matemáticas 
En matemáticas, os contraexemplos adoitan utilizarse para probar os límites dos posibles teoremas. Para usar contraexemplos para demostrar que algunhas conxecturas son falsas, os investigadores matemáticos evitan os camiños sen saída e aprenden a modificar as conxecturas para producir teoremas probables.

## En filosofía 
En filosofía, os contraexemplos adoitan usarse para argumentar que unha determinada posición filosófica  non é aplicable a certos casos. A diferenza dos matemáticos, os filósofos non poden probar as súas afirmacións sen dúbida, polo que outros filósofos son libres de estar en desacordo e tentar poñer outros contraexemplos en resposta. Obviamente, o primeiro filósofo pode argumentar que o suposto contraexemplo non se pode aplicar realmente.

## Notas 
## Véxase tamén 
### Bibliografía 
* Imre Lakatos, *Proofs and Refutations* Cambridge University Press, 1976, 
* James Franklin and Albert Daoud, *Proof in Mathematics: An Introduction*, Kew, Sydney, 2011. , ch. 6.
* Lynn Arthur Steen and J. Arthur Seebach, Jr.: *Counterexamples in Topology*, Springer, New York 1978, .
* Joseph P. Romano and Andrew F. Siegel: *Counterexamples in Probability and Statistics*, Chapman & Hall, New York, London 1986, .
* Gary L. Wise and Eric B. Hall: *Counterexamples in Probability and Real Analysis*. Oxford University Press, New York 1993. .
* Bernard R. Gelbaum, John M. H. Olmsted: *Counterexamples in Analysis*. Corrected reprint of the second (1965) edition, Dover Publications, Mineola, NY 2003, .
* Jordan M. Stoyanov: *Counterexamples in Probability*. Second edition, Wiley, Chichester 1997, .
* Michael Copobianco & John Mulluzzo (1978) *Examples and Counterexamples in Graph Theory*, Elsevier North-Holland .
Kosmos 573

**Kosmos 573** ou **Cosmos 573** foi unha misión espacial soviética lanzada sen tripulación o 15 de xuño de 1973 mediante un foguete Soiuz 11A511 desde o cosmódromo de Baikonur.

## Características 
Kosmos 573 foi unha Soiuz modelo 7K-T lanzada a órbita sen tripulación para facer diferentes probas despois da traxedia da Soiuz 11, na que faleceron tres cosmonautas, e da proba da Kosmos 496. Inicialmente a Soiuz renomeada como Kosmos 573 debería ter sido unha Soiuz tripulada, pero a perda da estación espacial DOS-3 durante o lanzamento en maio de 1973, cando esta Soiuz estaba lista xa para engalar con tripulación cara a ela, fixo que se tomara a decisión de lanzala non tripulada para facer probas extra. Kosmos 573 estivo en órbita so dous días, regresando tras cumprir tódolos seus obxectivos.

## Notas 
## Véxase tamén 
### Outros artigos 
*Soiuz 11A511
Jarinko Chie

***Jarinko Chie*** (xaponés: じゃりン子チエ; lit. "Chie, a tunanta") é unha serie de banda deseñada xaponesa escrita e ilustrada por Etsumi Haruki. Foi publicada pola editorial Futabasha na revista *Manga Action* entre o 1978 e o 1997, e reunida en 67 volumes, o que a converte no 45.º *manga* máis longo da historia. *Jarinko Chie* recibiu o premio Shogakukan no 1981, na categoría de *manga* para o público xeral.

## Sinopse 
Chie é unha nena con mal xenio que vive nas aforas de Osaca, dominadas pola presenza da *yakuza* e os seus casinos. Neste perigoso contexto, Chie terá que atender o posto de comidas do seu pai, un xogador empedernido que sempre anda metido en leas. Unha secuela de 39 episodios emitiuse entre o 19 de outubro do 1911 e o 22 de setembro do 1992.

## Videoxogos 
En total, producíronse dous videoxogos baseados no *manga*, ningún dos cales se vendeu fóra do Xapón.

## Notas 
## Véxase tamén 
### Ligazóns externas 
* じゃりン子チエ - Páxina oficial do *manga* (en xaponés)
* じゃりン子チエ - Páxina oficial do *anime* (en xaponés)
* *Jarinko Chie* (manga) (en inglés)
Kosmos 613

**Kosmos 613** ou **Cosmos 613** foi unha misión espacial soviética lanzada sen tripulación o 30 de novembro de 1973 mediante un foguete Soiuz 11A511 desde o cosmódromo de Baikonur.

## Características 
Kosmos 613 foi unha Soiuz modelo 7K-T lanzada a órbita sen tripulación para facer diferentes probas despois da traxedia da Soiuz 11. Ningunha Soiuz pasara voando en solitario máis de 18 días, pero a Soiuz 11 permaneceu máis de tres semanas no espazo acaroada á Saliut 1 antes de regresar a terra e despresurizarse na reentrada, falecendo seus tres ocupantes. A Kosmos 613 foi lanzada para un test de resistencia de longa duración sen tripulación e verificar que os compoñentes se comportaban acorde o seu deseño. Finalmente a nave pasou case dous meses en órbita, regresando con éxito o 28 de xaneiro de 1974 e certificando o seu correcto funcionamento en estancias de longa duración.

## Notas 
## Véxase tamén 
### Outros artigos 
*Soiuz 11A511
Eunectes akayima

***Eunectes akayima*** é unha especie de boa de América do Sur e da illa caribeña de Trinidad. É unha das especies máis grandes, pesadas e longas no mundo. Como todas as boas, é unha constritora non velenosa.

Esta nova especie describiuse en 2024, logo de descubrir que era xeneticamente distinta de *Eunectes murinus*.

## Etimoloxía 
O termo *akayima* co que se nomeou a especie provén das linguas caribes locais e pódese traducir como "serpe grande".

## Taxonomía 
Usando mostras de sangue obtidas de exemplares de anacondas verdes en liberdade e catividade, en 2024 as investigacións demostraron que a anaconda verde do norte (*Eunectes akayima*) é xeneticamente diferente da anaconda común (*Eunectes murinus*), coa que comparte hábitat en latitudes máis meridionais. A diferenza de aproximadamente 5,5% no ADN mitocondrial fixo que as poboacións do norte fosen recoñecidas como unha especie separada.

## Descrición 
*Eunectes akayima* foi descrita como unha das serpes máis pesadas e longas do mundo.

## Distribución e hábitat 
*Eunectes akayima* atópase no norte de América do Sur. Aínda non se coñece a área de distribución precisa, pero segundo as mostras tomadas, a especie atópase en Venezuela, Güiana Francesa, Suriname, Güiana, Ecuador, norte do Brasil e a illa de Trinidad.

## Notas
Kosmos 1001

**Kosmos 1001** ou **Cosmos 1001** foi unha misión espacial soviética lanzada sen tripulación o 4 de abril de 1978 mediante un foguete Soiuz U desde o cosmódromo de Baikonur.

## Características 
Kosmos 1001 foi unha Soiuz modelo T lanzada a órbita sen tripulación para facer diferentes probas con este novo modelo de nave, que reintroduciu os paneles solares e facía uso do sistema Igla para citas e acoplamentos espaciais, así como dun sistema de propulsión modernizado e controis dixitais. A Soiuz T recuperou tamén a capacidade para tres tripulantes. Kosmos 1001 estivo once días en órbita, regresando o 15 de abril.

## Notas 
## Véxase tamén 
### Outros artigos 
*Soiuz U
Kosmos 656

**Kosmos 656** ou **Cosmos 656** foi unha misión espacial soviética lanzada sen tripulación o 27 de maio de 1974 mediante un foguete Soiuz 11A511 desde o cosmódromo de Baikonur.

## Características 
Kosmos 656 foi unha Soiuz modelo 7K-T lanzada a órbita sen tripulación para facer diferentes probas de cara á posta en funcionamento do programa Almaz. A nave estivo dous días en órbita, regresando o 29 de maio.

## Notas 
## Véxase tamén 
### Outros artigos 
*Soiuz 11A511